السلام عليكم ورحمة الله وبركاته الحمد لله رب العالمين له الحمد الحسن والثناء الجميل. واشهد ان لا اله الا الله وحده لا شريك له واشهد ان محمدا عبده ورسوله. وبعد
اسأل الله سبحانه وتعالى ان يزيننا واياكم بزينة الايمان. ويجعلنا واياكم من اهل الاحسان وان يوفقنا واياكم توفيقا يحبه الله ويرضاه وان يجعل قلوبنا دائمة الحنين الى السماء فهذا الحنين هو اصل كل بناء
بهذا الانسان واسأل الله سبحانه وتعالى ان يطلق ارواحنا للتحليق والتعبير في محبته جل وعلا وان يميتنا واياكم على ما يحبه ويرضاه ويدهشنا بعطائه وان يسكن ارواحنا وان ينشر عبير السكينة في قلوبنا ويصلحنا ويصلح بنا ويهدينا ويهدي بنا
ما زال حديثنا مع كلام ابي عبدالله ابن القيم رحمة الله عليه وهو يتكلم من مداد قلبه مشفقا محبا رحيما على من يقرأ هذا الكتاب فهو يخوف الناس من البعد عن الله
ويرغب الناس في القرب من الله سبحانه وتعالى. فبيتكلم في كتابه الداء والدواء رحمة للخلق وحبا للحق سبحانه وتعالى فبيقول وهو بيتكلم عن جمال حنين القلب للسماء وقد ايه اثر العيش مع الله سبحانه وتعالى
وان متعة الحياة الحقيقية ان تكون من اهل النعيم في الدور السلاسة فهو بيقول ولا تزن ان قول الله سبحانه وتعالى ان الابرار لفي نعيم وان الفجار لفي جحيم مختص بيوم الميعاد
يعني بيقول اوعى تكون فاكر ان ان الابرار لفي نعيم يعني الابرار الناس اللي ربنا فتح لهم في البر انهم برة وفي علاقتهم مع الله وكانوا بررة في في علاقتهم مع انفسهم وكانوا بررة في علاقتهم مع الاخرين
والبر ده كثير الطاعة ويقول لك فلان ده بار او فلان ده طائع الفرق بين البر والطاعة ان فلان ده اما نقول بار بوالديه يعني يفعل ما يغلب على ظنه ان هذا يرضي والديه. وان هذا
يعني يحبه والداه. لان الوالد يحب حاجة زي كده. ان الوالدة تحب حاجة زي كده طبعا ما لم يكن سمى اسم شرعي او تضيق على دنيا الولد بلا اي داعي يعود على الوالدين
آآ لان النقطة دي مهمة جدا بعض الاباء والامهات بيستعملوا سيف البر استعملوهم في غير موضعه فانا لا تدخل كلية طب عشان اكون راضي عنك يا امي وتحاول معها لأ ما انا لازم اكون راضية عنك تدخل كلية طب
يبقى انا لو ما دخلتش كلية طب لست بي عاق. لست بعاق ليه؟ لان امي تطلب امر دنيوي. هذا الامر قد يفسد آآ شخصيتي قد يفسدني في لا اتحمل آآ يرهقني جدا. وثم لا يعود عليها بنفع ملحوظ
اه واضح ما فيش فساد دنيوي هي هتفقده فالنقطة دي مهمة قوي ادراكها خاصة في الاوقات اللي ناس كتير بيستعملوا سيف بر الوالدين في النقطة ديت. المهم فتلاقي في واحد بار فالبر ده اللي كثير الخير
آآ ولا ينتظر ان يؤمر. لأ هو دايما بيحاول يشوف ايه اللي يقربه فان الابرار لفي معي لفي نعيم من البر برضو انك تبر نفسك عجيب ناس كتير تلاقيهم عندهم رحمة رهيبة
بالخلق وهم بيدعوهم الى الله وما عندوش رحمة للنفس التي بين جنبيه فلا يسوقها بلطف ابدا هذه النفس هي دابتك هي الدابة اللي انت بتركب عليها في الطريق الى الله سبحانه وتعالى
فالنفس ديت عاملة زي الحصان فانت راكب الحصان ده فقاعد تضربه وتبهدله ومش عارف ايه جبت لي العار انت مجرم انت محروم من الاكل انت محروم من كزا ويجيب مسمار ويدنه يغز فيه
ومش عارف ايه ويضربوا بالكرباج ويجيب مش عارف ولعة ويلسعه طب ما هيقع منك هيفصل منك هيمرض آآ هيكون عنده شعور صعب جدا لكن بنقول لك آآ لا سوقوا بالرفق. اتأكد من اللجام اللي انت ماسكه عشان ما يفلتش
اه فيبقى في دايما لجام عامة تلاقيه راح يمين شمال تروح ساحب شوية كده تشد شدة فهي ديت اللي فمهم جدا انك اه تكون حريص ان هذه الدابة التي وهبك الله وكرمك الله بها
ولقد كرمنا بني ادم هذه الدابة التي بين جنبيك الا تهلكها ولا تطلقها برضه يعني ما تسيبش كده الحصان يمشي لوحده بدون حبل ولا حاجة لا تكون ايه؟ ماسكه برضه
فيقول ان الابرار لفي نعيم. فابن القيم بيقول لنا ايه؟ اوعى تكون فاكر ان النعيم ده في الدنيا بس لا اوزف القبر بس لا ده في في الاخرة وفي في القبر
وفي في الدنيا. فاوعى تكون مختص بالميعاد يعني اخرها بس لأ ده يكفي موضوع الدنيا دي يكفي موضوع الدنيا. هو فيه في الدنيا؟ اه والله. يا جماعة طب طب والجماعة اللي ماشيين غلط دول؟ ما هم مستمتعين يا حبيب قلبي دول
دول دول معهم صورة سعادة معهم السعادة مش معهم سعادة امال دول ايه؟ دول معهم صورة سعادة هو آآ انتم عارفين الشجرة في ولا الولد كده يجيب آآ ورق بلاستيك كده وقدرنا نركبه على بعض ويقول لك ايه انا بعمل شجرة. انت بتعمل بتركب شجرة
الشجرة بتتزرع واحد جايب رسم وقاعد عمال يلونها ويقول لك دي شجرة دي صورة شجرة لكن دي مش الشجرة الشجرة حاجة تانية خالص فدي صورة سعادة انت شايفها لو لم يكن في لو لم يكن
هناك عقاب اخروي للشهوات. يعني لو ما فيش عقاب اخروي للشهوات ماشي لو جدلا يعني تنزلا ان ما فيش عقاب اللي انهماك في اللزات الجسدية خلاف لما يتوهم الناس هو اقصر طريق للتعاسة الروحية
اقصر طريق للتعاسة الروحية بل ده الحبل الغليظ اللي بتخنق بيه رقبة الامتياز البشري عن البهايم ليلن الشهوات المتأمل فيها هي بتموت في نفس الانسان بتموت في في جواك وبتفنى بدل المرة مرتين ففعلا فيه فناء لزة ما عدش فيه سعادة لزة
هو بيضحك عليك بتضمحل النشوة بتاعتها في مع اوحال الاعتياد رايح جاي عليها وبتتكرر كتير تتلاشى لزتها بقى فتتلاشى اللزة بسبب الحضيض بتاع التكرار ده وتلاقي دبيب الفناء بدأ يسري في المتعة المتخيلة دي
فكلما اوغل الانسان فيها كلما تمكن من هذه هذه الامور. ولزلك الحقيقة دي الحقيقة الظاهرة دي مهم جدا الشاب العفيف والفتاة العفيفة المتعففة في اول الطريق تاخد بالها منها دي ممكن تديك ان شاء الله عصمة
وانك تدوق فاستعصم تدوقها بدري انك عصمة من الانزلاق في بئر رغبات آآ لا ساحل له. ما لوش قاعة ما لوش قعر لان بعض الناس اللي بعيدة عن الشهوات اما عفة او عجزا
الشيطان احيانا بيسول ليه يقول له ده ده المنغمسين فيها اه مبسوطين خالص. مم. فيزين له ان الفاجر بيعمله متعة لا لا متعة ولا حاجة لأ ده انا هقولك على حاجة هو لم يعد يجد لزة في الشهوة سواء في الحلال او في الحرام
سواء حلالا او حراما. خلاص ليه لان الحاجة دي اتطفت الحاجة دي اتطفت كان في واحد شاعر انجليزي كان بينغمس جدا في القرف ده وكان منغمس انغماس عميق ما بيسبش حاجة الا ما وجد شهوة او شاردة الا وارتكبها
فلما حد يرسم لك صورة وآآ وده كلنا احيه بتبقى انت احيانا محتاج ترسم الصورة دي يعني مرة كنت قاعد مع حد كده فبتكلم معهم في السيرة القرآنية فبقول له
ما عاوز عاوزك تتخيل انك هترسم صورة معبرة عن علاقتك بورد القرآن له علاقة ايجابية هترسم صورة ايجابية لو علاقة متوسطة ترسم صورة يعني فيها حيرة شوية. فكل واحد يرسم بقى. فاللي رسم شجرة دبلانة
واللي رسم شاب طائر بيطير واللي رسم عصفورة فوق شجرة بس جناحها مكسور شوية فنفسها تنطلق بس مش قادرة الراجل الشاعر ده بيرسم عاوز يرسم يعني لوحة بس بادبه بقى
يديك عمق واحساس الشعور بالايه بتيح وقد ايه الم فقدان المعنى؟ يا جماعة الم فقدان المعنى ده مش سهل انك تفقد والد تفقد والدة تفقدي زوج تفقدي فلوس ده كل ده ولا اي شيء قدام فقدان المعنى
انك تفقد معنى انت جاي ليه تفقد معنى آآ انشراح الصدر تفقد معنى تتبع سيرة المختار. ياه قلبك ما عدش فيه ناس يا جماعة الواحد يعني ايه محتك بها اه عندن انغماس رهيب يقول لي شفت الكتاب ده
كتاب بيعرض السيرة من مش عارف من ايه. الكتاب ده زاكر احاديس النبي صلى الله عليه وسلم بس عمل. فكل يوم هو في حتة بسبب ايه؟ فقدان المعنى لم يتم
الحمد لله المعنى حاضر اه المعنى الحضور المعنى في البر حضور المعنى في في الازكار حضور المعنى في الدعوة الى الله سبحانه وتعالى تتبعوا كده القرآن وانت بتقرأ كده آآ وادعو الى ربك. يعني ربنا بيقول لك اشتغل في تعريف الناس بي
وتلاقي نفسك فقدت المعنى ده. معنى الطفا في قلبك سبحان الله الراجل ده بيحكي بعد ما غرق عشان يقول لك اما ابن القيم يقول لك لا في جحيم ديت انت تفهم يعني ايه الجحيم ده
اني اعملها اما الاية ديت اما تقرأها وتقرأ كلام ابن القيم تبقى مدرك ان ان هزا الكلام الخبير بالنفوس هذا ده كلام مين؟ الخبير بالنفوس اتعامل مع كتاب ربنا سبحانه وتعالى بالطريقة ديت تبقى مختلفة. واحد طلع الفضاء
فبيقول لك احنا شفنا فوق واحد اتنين تلاتة وهو بيتكلم في علم الفلك يتكلم والكلام ده كله. طبعا لو سلمنا يعني ان ايه القصة ديت ايه موجودة يعني. فتلاقي قاعد يتكلم واحد شغال في عالم البحار
آآ وفي البترول بتاع الماية فاما يتكلم لك فهو كلام متخصص فانت ايه بتبقى مسلم ليه لتخصصه ولله المسل الاعلى بقى الرب جل وعلا عما يتكلم فيما ينفعك تبقى انت مدرك
الذي يعلمك من وانت من قبل ما تكون خلية في بطن الام وبعدين ازاي كبرت واللي كان بيغزيك ولا وانت محتاج اللي الدم ده ولا لأ؟ طب محتاج الحاجة دي تبقى ولا لا؟ طب وتبقى شبه الام قد ايه؟ وتبقى شبه الاب قد ايه؟ والحاجة دي طب والمشاعر اللي جواك تبقى مش عارف طب تبقى انطوائي ولا تبقى ايه
ولا تبقى منطلق اه تكون انسان عاطفي ولا انسان جاف ولا انسان بتاع فرب العالمين يعلم النفوس فتكلم بالنصوص فالنصوص بتاعة الوحي دي لأ هذا كلام من خلق النفوس فمش تيجي ده انك تتعامل مع الوحي ده اللي هو ايه اصل انا مش فاهم حبيبي فاهم ولا مش فاهم
ده موضوع مختلف تماما والقلب يا جماعة القلب بيتوجه له رسالتين او بيتوجه كأن القلب ده استقبال. وفيه ازاعات بترسل له المبادئ والعقل قاعد يبعت له الحاجات اللي ايه؟ الايجابية والحاجات دي. والنفس بتبعت له الهوا
طب هو هيستجيب لمين؟ للي بيبعت اكتر ولا للي كلامه مقنع فحيستجيب للي بيبعت اكتر هو مش بيشتغل بالاقناع هو بيشتغل للايه؟ اللي بيبعت اكتر وان هو مستلمه عندما القلب يبدأ
يستسلم للنفس الراجل الشاعر ده بقى بيحكي بيقول ايه بقى؟ عنده تلاتة وعشرين سنة وهو لما كتب الكلام ده بالمناسبة يعني وهو غارق بقى كان غرقان في في شهوات الجسد
الى اذنيه يعني ده مش واحد بقى ايه بيجرب سيجارة جديدة او نوع جديد لا نجم ده ده عدى ده بيقول لم يعد للحياة معنى لقد خضتها حتى الثمالة. بيقول يعني ايه
ما عدش فيه معنى النور بتاع الحياة قطع الفيشة فصلت بيقول وجبت اقاصيها واغوارها. انا جبت اخرها ونهلت من ملذاتها بلا حساب لاجد ان ليس على الارض من هو احقر من الانسان. دول في الاخر خالص لقيت ان انا احقر حد على وجه الارض
لقد سئمت الرزيلة جفت رغباتي فما عاد يغريني من الحياة نبيذها ولا آآ وقال لفظ تاني كده سبحان الله وكان في واحد دمشقي شاعر معاصر برضو عاوز يصور قد ايه استبشاع ان اللزات المتعة بتاعتها فانت في قلبه
ما عدش فيه خلاص فنقل لزق فقال ايه بيتكلم ان الشهوة كان بيتكلم عن شهوة الايه الجسد يعني يقول كان مسكنا جربته لم ينه احزاني ولا ازماتي كان مسكأ جربته
طب استمتعت يا سيدي استمتعت اتبسطتي اقول لك اكبر دليل انك مش استمتعتي اديكي ده اكبر دليل انك استمتعتي انك حاضرة اللقاء دلوقتي او بتسمعيني دلوقتي طب ايه علاقة ده بده
انك لو استمتعت ما كنتش هتصرخ من جوة وعاوز تدور على حاجة تسكت الصراخ. فانت جاي تسمعني عشان تسكت الصراخ. لأ انت بتصرخ وانت عارف كده كويس لم ينهي احزاني ولا ازماتي والحب اصبح كله متشابها كتشابه الاوراق في الغابات
اه هي كده الحاجات دي الشهوة بتطفي تطفي حتى بتاعة الحلال بتطفي ما عادتش بتحس بحلاوة الحلال سبحان الله ده ده مع البداية كده يا ابو نواس لما كان برضه واقع في الاسام جامد قوي يعني
يقول وبلغت ما بلغ امرؤ بشبابه طبعا هو يعني مش عاوز يحكي لك يقول لك يعني اطلق طائر الخيال من قفصه عشان يحلق بعيدا ويختار ويفكر يشوف بقى احلم كده وشوف انا
كنت بعمل ايه يقول وبلغت ما بلغ امرؤ بشبابه. فاذا عصارة كل ذلك اثامه بيقولوا لي انا خرجت منه في الاخر لا يوجد اي شيء لا يوجد اي شيء سبحان الله
كلام منسوب لابي بكر ان الاجساد اما قفص الطيور واما اسطبل الدواب الارواح دي يا عم يا جماعة زي الطير كده زي العصفور بتختنق بروائح الاسطبل ولزلك لابد يا جماعة ناخد بالنا اللي هيفتح الباب ده على مصراعيه
بيفتحه على نفسه اضغط هنا يروح داخل ودايس صدقني الشهوة حتدفن في بدايتها معك ومش هتطلع الا بصعوبة بالغة وعزيمة وتوفيق الهي عشان كده هتلاقي جفاف متعة ما حدش فيه متعة اصلا. حصل لها جفاف. عارف كده لما الارض تتشقق
انت بقى بتبقى واخد بالك انت بتشوفه وهو بيعملها ده هي اللزة اللي هي المؤقتة بس بتاعة الصورة هو بياخد سيلفي دلوقتي بس. فالشيطان بياخد له سيلفي فبيقول له بس معلش بس اضحك بس اضحك تلاقيه يا عم عاوز انشر لك صورة
طب ما انت عارف ان انا متشقق من جوة يا عم اضحك بقى ما ما ترخمش بقى بس هاخد اللقطة دي فالشيطان يروح واخد لك لقطة ومشيرها وياخد لقطة من ده ويشيرها
فانت تشوفي تدخل على الانستجرام تدخل على الفيس تلاقي اللقطات كتيرة ساعة الوليد ما الناس سعيدة اهي وهو مش واخد باله ان الموضوع كله ايه لا ده دي كانت الصورة وقت اللقطة
دي مش الحقيقة خلاص حصل انحسار للزة الروح اتخنقت ماتت داخل انقاض الجسد فما عدش خلاص مش عارفة تستطيع انها تحلق عشان كده ابن تيمية شيخ ابو عبدالله ابن القيم. دي كلمة جميلة قوي
يقول لك ان كان قادرا اقبل على الشهوات واسرف في ابتزازه بها ولا يمكنه تركها ولهذا تجد القوم من الظالمين اعظم الناس فجورا وفسادا وطلبا لما يروحون به انفسهم من مسموع ومنزور
ومشموم ومأكول ومشروب. ومع هذا فلا تطمئن قلوبهم بشيء من زلك فلا تطمئن قلوبهم بشيء من ذلك. عاوز تنعش روحك ارجع بقى ارجع ارجع لكلام من خلق الانس بي وبكلامه. هي دي اول خطوة انك ما تكملش استرسال
غض بصرك وتعال. ليه؟ لان كل عمة هتطلق بصرك روحك بتتخنق بحبل المادة الفانية روحك هتتخلق هتتخنق فكل عما هتطلق بصرك والنعمة هتدخل في العمق ده هتلاقي الروحي بتحتضر تحتضر
طيب قل عما تقرب من الزكر وتقرب من مجالس العلم وتقرب من الحاجات دي تعمل ايه بقى تلاقي ان الروح بتاعتك بدأت الحياة يعني عارف كده لما واحد يدوا له صاعق الكهرباء كده وهو نايم عشان يفوق
عارفين انتم اللقطة دي هتلاقيه بقى سبحان الله يبدأ بقى الروح اللي كانت مخنوقة دي تبدأ تنبض تبدأ تتردد فيها الانفاس تبدأ تنفك من القيود بتاعتها. تبدأ تعود للحياة وانصح التعبير تعود الحياة له. انت مش هترجع للحياة. هي الحياة اللي هترجع لك
يرجع لك بهجة الحياة بريق الحياة طب واللي مكمل واللي هيكمل في الاطار ده الحياة هتعتقله ان الشهوة هتعتقله طيب لو اعتقلته مشكلة الشهوة مشكلة الشهوة ان اول ما بتعتقل
تعتقل الايه؟ الروح تروح داخلة جوة الروح معتقلاها ورابطاها وبعدين تبدأ تفنى في هزا الجوف وتلك الروح تبدأ الشهوة نفسها خلاص او تسكت الشهوة عاملة زي بالزبط كده تعبانة وعقرب
ايه اللي حصل تاخده تروح حاطه فين؟ في الدرج وقافل عليه. هيعمل ايه هو خلاص دخل جواك اذا تنشب الاظافر بقى في قصبة الروح لانها تمسك بقى متخربش وتفرتك جواك
فانت هتبقى تتجنن يا حبيبي افتح الدرج وطلعها ارميها ترتاح كان انت دافنها جواك وقاعد تصرخ عدانا كده ليه؟ لان جواك لا يكون الا لمولاك اللي جوة بس للي خلقك
كده قال لك لا في نعيم فكلام ابن القيم مش كلام يعني كلام عام كده لا اما يقول لك اوعى تكون فاكر ان ده هو تمام النعيم هناك لكن في نعيم هنا
بل هؤلاء في نعيم في دورهم السلاسة هؤلاء في جحيم في دورهم الثلاثة يقول واي لذة ونعيم في الدنيا اطيب من بر القلب. وسلامة الصدر ومعرفة الرب ومحبة الرب والعمل على موافقته. يا سلام
يا سلام على الكلام الجميل اه والله ان كلام جميل انك تصل فعلاقتك بالله سبحانه وتعالى اتكون زي ما ابن القيم كده بيفسر وبيقول لك انك هتوصل للدرجة دي ان ربنا سبحانه وتعالى يستعملك انك تكون في الحتة دي
معرفة الرب انك تصدق اخباره وترضى باقدار بتتبع اوامره اه والله صدقا وعدلا لما تعيش المعنى ده صدقا في الاخبار وعدلا في الاحكام. تتعامل مع كلام ربنا تعامل مختلف حياة مع ربنا دي يا جماعة حياة مختلفة
حس كده انت في الروح والريحان حاسس كده انك آآ في سرور وحبور عاوز تطير عاوز تطهير عشان كده بيقول لك وهل العيش في الحقيقة الا عيش القلب السليم الا من اتى الله بقلب سليم لانه كان عايش في القلب السليم
ما عندوش الكلكعة واخدين بالكم؟ اما اللي قاعد بيتنفس من سقب ابرة ده الله يعينه حابب تتنفس ازاي عارف عم يبى مسلا آآ واحد في اوضة زحمة جدا وهيموت. ما فيش نفس فيدوا له سقب ابرة
فيدو له اه سبحان الله يعني عارف يعني حاجة كده صغننة خالص يا دوب من شراعة الشباك كده يشم هوا فحاطط انفه يا دوب بيحاول يستلف الاكسجين فبيدور على اي
مش لاقي في ناس عاملة في روحها كده في ناس عاملة في روحها كده مبهدلاها ماسكاها خانقاها ودايس عليها بروح ديت روحه كأنها تقول له والله لاشكوك الى خالقي وخالقك
تيجي يوم القيامة سل هذا لما خنقني سل هذا لما خلقني كان قاعد وكان بيفرق كان بيفرق بينه وبين الجسد احد سايبه منطلق ياكل ويشرب وينام ويلبس ومرتاح وقاعد عمال يدي له كل طلباته
وانا غزائي حرمني الغزاء وخلاني ضعيفة مش قادرة اقوم بعتوه بقت واحدة شمطاء عجوزة عندها مية واربعين سنة بتحتضر وهو شايفني كده واقول له انا بحن للسماء اتق الله عاوزة اي حاجة
ويوم ما يديني بصيص يديني ثقب ابرة كده اتنفس منه كده بيقول لك وهل العيش الحقيقة الا العيش القلب السليم ما تمسلوش اوعي تكوني بتمسلي يعني انت هتمسلي على نفسك. بصي في المراية وانت تعرفي
بص في مراية قلبك قبل ما تنام كده وانت ممدد كده زاوية خمسة واربعين وراية كده ركز مع نفسك. فوق كده. شف وبعدين طب انت مبسوط طب انت رايق ما تمسلش انك رايق
انك عارف انك من جوة الدنيا خربت انت عارف من جوة الدنيا مع ده كان زمان! يا سلام! كانت عاملة زي صلالة كده بتاعة عمان. الدنيا خضرة وجميلة وجبال وانهار
رايق كان كان الاول كده دلوقتي بقت صحرا وارض متشققة وما فيش ماية ولا فيه اي حاجة حتى الدواب حتى الدواب جالها جفاف انت عارف كده قلبك ما عدش فيه جوة خضرة
عشان كده ربيع قلبي ان تجعل القرآن ربيع قلبي القرآن ده يخش عاوز انت تزبط اهو المفتاح اهو ارجع للوحي ليه؟ لان الوحي ده كلام كلام الخبير بك كلام الحبيب لك
كلام الودود كلام الجنين كلام الحي اللي يحييك لما يحييكم اتكلمنا قبل كده في لقاء قبل كده في المعنى ده لما يحييكم هو ده اللي هيحييك. انت فاكر ان الحياة الناس التانية عايشة
انا قلت لكم قبل كده في ناس كده يقول لك ايه ياه والله لما سافرت ورحت خلصت الماجستير برة يا اخي احنا ميتين يا اخي والله الناس هناك عايشين ده انا وانا نازل رحت مطار مش عارف يا اخي الناس عايشة. احنا ميتة
انت صدقني وانت صدقيني. والله العزيم لما هتقربوا مع ان الناس النضيفة والصحبة الصالحة وتبقى بتصحي وتنامي مشغولة ايه اللي يزود اعمالي اللي يشرفني في اللقاء المشرف بين يدي الله. وانك مشغولة عاوزة تعلمي المسلمين كتاب الله. وعاوزة تعلمي بنات المسلمين
اعزم شعيرة فريدة السماء وقاعدة امال تجري وطول الليل وتقولي لأ انا لو اتكلمت بالطريقة ديت معاهم هيكون افضل والطريقة دي يحبو ربنا لو انا عملتها كده ياه الملأ الاعلى بقى
مطلعين عليك وانت مشغولة ازاي انا اخليهم يحبوا ربنا سبحان الله! يحبه ربنا فعشان كده الانسان اما يكون مدرك فلنحيينه حياة طيبة. اه هيبقى فيه الحياة الطيبة دي هيبقى فيها كبد الحياة. بس الكبد بتاع ايه؟ يا جماعة مش وانت رايح الساحل رايح تصيف
مش في مطبات على الطريق ولا ما فيش في مطبات على الطريق صح؟ والطريق طويل لو انت رايح مطروح وتطول شوية وبتاع والكلام ده كله. بس انت رايح مبسوط رايح مبسوط صح؟ وانت رايح
تعمل عمرة في الطيارة بتاع والطيارة وتتعب شوية فبرضو ايه مبسوط صح بس في بتاع هو الحياة هتتقلب كده بقى لكن اللي اللي بيكون الوجه عنده بايزة برضو هيقابل مطبات بس عشان هو وجهته بايزة فهو حس ان هو رايح ايه
رايح سوهاج آآ في شهر تمانية وان هو من قول اه من هو ساكن في المنصورة. فناقلينه من المنصورة لسوهاج لمدة سنة وهو وهو رايح رايح متكدر عمي لاقي مطب يدايق
آآ يلاقي يدخل محطة بنزين ما فيهاش آآ مسلا آآ المشروب اللي هو بيحبه يدايق في حياته كلها متلخبطة واخد بالك؟ ومتضايق من كل حاجة طب ايه السبب قد ايه
ان الوجه مختلفة ما قال لك انا عملت كل حاجة في العربية صح هو ماشي هو العربية من جوة بيسوق صح ومشغل التكييف وعامل كل حاجة صح بس العربية ماشية في الوجهة الغلط
العربية متجهة لطريق جناح البعوضة الزم اليسار فالاخ لازم اليسار وهو ماشي شمال وبعدين ايه؟ والطريق مغري ظاهرا ظاهره الحرير لكن باطنه حاجة تانية خالص. فهو ايه؟ ماشي بسرعة فهو فيقول لك العربية جميلة اه هي عربية فورد وموديل السنة دي وجميلة
والتكييف شغال وروقان وبتاع والكلام ده كله. بس بيقول لك انا ماشي صح ماشي شادد الحزام وآآ ومعي مشروبي بنزيني تمام اه ماشي على السرعة الصحيحة وبتاع الكلام ده كله ايوة يا حبيب قلبي بس الوجه
الوجه انت رايح ايه فانت زاهرا ممكن تكوني شوية بتصلي وشوية مش عارف ايه والكلام ده كله ايوة بس انت اصلا الدار الاخرة مش في دماغك انت مش مشغول انت مش مشغول ان اول منزل من قبري ويمشوا من هنا انا صاحبك القرآن. لأ ده من قبل ما ادخل قبري
انا شيعوني الملايكة كل سماء تشيع للتي بعدها. انا كنت في موكب رهيب يا جماعة. ده انا نازل من قبل ما يدفنوني ويكتبوا على الجروبات ان محمد مات. ويا جماعة ان شاء الله
صل الجنازة في المسجد كزا اتقال له اعيدوه الى الارض واكتبوا كتاب عبدي في عليين. الراجل من قبل ما انتم تصلوا عليه فيه عليين سمعها خلاص وطلعوا معه الملايكة خدت روحه وطلعت السماء الاولى مين فلان؟ طب نفتح فيشيعه كل اهل سماء الى السماء التي تليها. كم بقى واحد؟ كم
واحد حضر الجنازة دي وطلعوا معاه فالراجل اصلا كان في موكب مشهود من شوية واخد بالك فهو راجع راجع بقى هو منتظر ايه انا صاحبك القرآن نازل يتقال له نازل ما يتقال له من ربك؟ يقول لهم اريد ان اصلي. دعوني ان اصلي
يقولوا له احنا هنسيبك انت تصلي بس يقول لنا بس مين ربك ويبدأ بقى نومة الكهف نومة القبر بتاعته تبقى اعني اجمل من نومة الكهف ما حدش يحس بحاجة. ده صاحيين من النوم بيقول لهم الله يقول لك ايه ما تشوف لنا كده الله يكرمك
حد يجيب لنا حاجة كده عاوزين ايه؟ حاجة من اطيب الطعام كده. ما تقوم يا عم تجيب لنا اكل هيجيب منه الراجل بتاع الطعمية اللي هو ايه عند الشجر اللي جنب
الراجل طلع لقى ابراج ولقى كباري وانهار انت ايه يا جماعة هو في ايه؟ هم مين دول يا سيدي انت نمت بس ده انت نمت نومة روقان فانت في قبرك نم نومة العروس يتقال لك كده. فما يتقال لك نام نومة العروس
فلما بتكون انت مشغول ووجهة القلب مشغولة خلاص القلب ده زي المراية يا جماعة يشخص فيه بيزهر فيه الحاجة اللي انت موجهها له. واحد جايب مراية خلاص جهة الارض فعيشوا في تراب وموجهة للسما هيشوف صفاء
صح؟ هيلاقي كده الدنيا صافية وبتاع والكلام ده فقلبك متوجه للرب خلاص بقى يكون في حتة تانية خالص وجهة القلب عشان كده البناء بناء القلب يبدأ من نزر القلب للسماء البناء
بيبدأ من نزر القلب للسماء كده عاوزين نكلمكم في اسماء الله الحسنى عشان هي الحتة دي طول ما قلبك مدعوك تحت الوجهة غلط الزم اليسار الزم اليسار لكن آآ ومن اراد الاخرة الزم اليمين
وسعى لها مش شادد بقى حيله خلاص بقى ده راح في حتة تانية فسبحان الله فهل العيش في الحقيقة الا عيش القلب السليم مش هو ده هو ده الميد المتعة
ولزلك يقول ولقد اسنى الله سبحانه وتعالى على خليله بسلامة قلبه وان من شيعته لابراهيم اي من شيعة نوح سيدنا ابراهيم اي من نفس الايه الانتماء وكده ونحن ايضا من شيعة نوح وشيعة ابراهيم
اذ جاء ربه بقلب سليم. بالله عليك بالله عليك اما تقرأي الاية دي تدركي كويس قوي وسبحان الله المعنى ده اذ جاء ربه بقلب سليم وهو اللي قال ولا تخزني يوم يبعثون يوم لا ينفع مال ولا بنون الا من اتى الله
صح اه فهو كانه كان فاهمها كويس. عشان كده هو كان ترجمة للي قاله الخليل كان ترجمة للي قاله هو قال له يا رب الطريق ده ما حدش ما حدش هيخش الجنة مفتاح الجنة المفتاح اللي هيدخلني من باب الجنة ان انا جاي بقلب
انا جاي بقلب سليم خلاص وربنا اقر ان هو فعل عمل زلك. يا رب بقلب سليم طب انا لما اقرأ الاية ديت واعرف كويس قوي لو يوم لا ينفع مال ولا بنون
لا مالي لعقارات ولا عربيات ولا حساباتي البنكية ولا شهاداتي ولا مش عارف الدكتور راح الاستاز مش عارف الاستشاري جه القصص دي كلها يوم لا ينفع مال يا ابني مش عارف عشان ينفعك يا اما الله يكرمك ركزي. يوم لا ينفع مال ولا بنون
ولا بنون انت فاكرة ان العيال اللي قاعدة جنبك ديت واللي قاعد بيجيب لك الشاي واللي بيعمل لك المساج واللي مش عارف بينزل يجيب لك كزا والكلام ده كله ده هينفعوك
كل سنة وانت طيب ما حدش هيقف معك يوم لا ينفع مال ولا بنون الا من اتى الله يا سلام! هو ده مشروعك الا من اتى الله بقلب سليم. يبقى اول ما تعرف ان دخول الجنة كده
حضرتك لازم تقوم تتنفض ان ده مشروعي ازاي يعني اروح لربنا بقلب سليم من الايات المسكنة والمزعجة ومعناها يعني يزعج يعني يعني يستفز النفس ان هي تنطلق ايه هي بقى
فلا تعجبك اموالهم ولا اولادهم. مسكنة مسكنا انك مش انت ما تنشغل بالحاجات ديت نجمع وانت مع معجبين وبرضو مزعجة لك ان خلي بالك الحاجات ديت ممكن تقلب عليك انما يريد الله ليعذبهم بها في الحياة الدنيا
نسأل الله العفو والعافية كده ربنا سبحانه وتعالى قال لك خلي بالك اوعى تتلهي بالعيال ديت وتضيعك في صورة التغابن قال لك الناس دي ممكن تضيعك ان من ازواجكم واولادكم عدو لكم فاحذروهم
خلي بالك هتضيع يقول القلب السليم هو الذي سلم من الشرك يبقى الحمد لله احنا مش مشركين متأكد ان ما عندكش اي لخبطة؟ اه الحمد لله مع التوحيد بس عم الراجل قال لك يا اما تكتب الورقة ديت وتعمل يا اما والله العزيم لاخصم منك وهاخصم لك وهاعمل لك وهاقطع عيشك. فانت قلت لأ اللي عيشي يتقطع
اصل يا شيخ هو اللي بيملك العيش بتاعي هو اللي اللي بيرزقني يا راجل هو اللي بيرزقك وانت اسمك مسلم انت عندك تشويش في مراية التوحيد مرايات التوحيد بتاعتك بدأ يعلوها الصدأ
بقت فيها خربشة فيها لخبطة ويوم حنين اذ اعجبتكم مجرد اللقطة دي لأ تتحاسبوا طب احنا جايين نفتح مكة وسايبين المدينة وجايين متبهدلين وكنا جايين في ايام رمضان والضغط والحر وبتاع ولسه هدينا
اللات من شوية ولسه عاملين العزة مع خالد ابن الوليد. طب كل ده يعني يعني كان يشفع لنا لا لا يشفع لك. ليه عشان هذا القلب يغار الرب عليه ان يحصل فيه صدأ
وتشويش احنا كان يوم بدر وانتم ازلة كان الموضوع مختلف لكن هنا اعجبتكم كسرتكم لأ تتربى بقى تتربى وتهتزه ولو كان معك محمد صلى الله عليه وسلم لازم تتربى ليه؟ لان القلب ده لازم يصفو
انت متوكل على الشهادة ولا متوكل على الرب وانت رايح تشتغل يا راجل ركز كده مع نفسك. شف كده انت ايه انت ملتفت للشهادة اكتر ولا للرب اكتر ماشية في الدنيا كده مطمنة قوي عشان معاكي فلوس مسقعاها
ولا مطمنة لان واهب السكينة طمأن فؤادك انت مطمن قوي قوي قوي عشان علاقاتك ووالدك من الناس علة القوم فما حدش يقدر ييجي ناحيتك هو ده اللي مطمنك ولا الاصل في الاطمئنان
ان انا المؤمن لاني عبدي المؤمن فقد امن قلبي وهدأ روعي وان الحاجات دي بقى مسكنات لكن الاصل هو ده فالقلب السليم سلم من الشرك والغل والحقد اعد بقى اشمعنى وليه هم وبتاع وايوة ويشوف ناس كده تبقى ماشي كده وبتاع فرايح آآ زيارة في اي حي كده مطرف شوية فيلاقي الناس راكبة عربيات معينة
انا او الولاد والبنات واقفين بطريقة معينة من جوة متدربك سبحان الله اه احد السلف الصالح شايف شباب قاعدين يعني قاعدين يعصوا ربنا كده وقاعدين مبسوطين اوي سبحان الله اعلم الناس بالحق وارحمهم بالخلق هم اهل السنة
فالشفقة بتاعة العالم ده من ضمن الحاجات فدعا بينه وبين نفسه بيقول ايه بقى ومن حوله يسمع قال اللهم كما اسعدتهم بالمعصية وافرحتهم اللهم تب عليهم وافرحهم بالطاعة بقول له يا رب
زي ما هم قاعدين يضحكوا كده يا رب ابعدهم عن اللي هم فيه وافرحهم بالطاعة نفسه نفسه. هو نفسه ان الناس تدوق فرح الطاعة. انتم مبسوطين اوي بفرح بمعصية! امال لو شفتم الطاعة هتكونوا ايه
مش عنده بقع الحقد واهو بقى طب مش النعمة بتبقى هي منتقبة مسلا ولا لابسة الحجاب الشرعي وزوجها واخدها كده فايه بيجيب حاجة كده فدخل نزل يجيب ايس كريم من اي حتة كده وبتاع ولا بيجيب
فهي شايفة بنات نازلة كده من المول لابسين لبس يعني لبس الكاسيات العاريات ده القوام بتاعهم بطريقة معينة واللبس بطريقة معينة وقاعدين ظاهرا بيضحكوا وبيرسموا وبيلونوا صورة السعادة فهي بينها وبين نفسها كده تبدأ ايه
يجي لها وحشة كده طب ما انا نفسي كده ايه اسبت لهم ان اقسم بالله لولا النقاب ده كنتم انا احلى منكم على فكرة فيا عيني ايه متدربكة فكأنها كأنها
مش شايفة السعادة اللي عندها ومتزين لها الوحاشة والقزارة والعفانة اللي عند غيرها خلاص بقت الدنيا اتعكست دي مشكلتها بقى ايه البنت دي اللي هي عاملة كل حاجة صح العربية بس الوجهة غلط
الوجهة غلط تبقى نفسها عاوزة تخلع اللبس ده واخدين بالكم وتروح الجيم عشان تسبت لنفسها ان هي مم لأ كائنة مختلفة ومش عارف تعمل ايه وكل شوية تروح تشتري لبس بطريقة معينة
كل ده ليه هل من داب او من ينشأ في الحلية؟ لا من باب ان هي حاسة ان في تنافس رهيب بينها وبين الجماعة دول مشغولة ده على فكرة بعيد كمان عن المشاكل الشرعية
دي مشاكل نفسية من ناحية ايه من الحاجات الوحشة انك تنزر لنفسك بعيون غيرك الحاجات دي بتتعمل لك صدأ من الداخل يعمل لك شوشرة ده انا طول عمرك مدبوح وطبيعة الانسان يا جماعة طبيعة الانسان
عنده تعطش ابدي ان ده انه يزكر وان الناس اللي عينها مركزة معه الناس ادى انها مركزة معه ما حدش يسيبني عنده تعطش دايما للمزيد. دايما يقاتل خمول الزكر بقى انا عاوز اكون معروفة انا عاوز اكون وعادي بقى الجيل اللي طالع اللي هو تحت العشرين ده قاعد يقول لك بقى اي حاجة كده يقول لك انا عاوز اكون مشهور لله
خلاص وانا عاوز اعلمهم باسكيت لله. وعاوز آآ اسجل شوية مقاطع كده بتعلمهم ازاي يقرأوا التجويد ويا بنتي طيب انت مالك؟ لا لا اصل يا شيخ انا اصل انا عندي طريقة كده على فكرة مش عند اي عمو عمو الشيخ ما بيعرفش يعملها. انت ما شاء الله بتعرفي
اه فهي المشكلة فين؟ الجيل اللي طالع عنده ما يقدرش يستحمل خمول الزكر ده. بيؤلمه جدا تراجع اي مكانة له فعشان كده في شقاء مستمر حتى يواري التراب. وده طبيعي طبيعة الانسان يا جماعة
عنده تعطش ابدي ان يكون اه محور الحدس الناس مشغولة بيه كله ياخد بالي منه ويلفت الانزار احيانا والله العزيم تقرأ كلام كتير لناس كتير بتتكلم في الاحداس خلاص هو ما فيش لا غير لا طعم ولا لون ولا ريحة ولا اي حاجة في كلامه بس هي كلمة واحدة بس تلاقيها وراها ايه هي لا زلت موجود انا موجود على فكرة
انا هنا موجود نجيب محفوظ القديم الوحيد اللي خد الايه؟ جايزة نوبل بالادب يعني واحنا بالنسبة لنا ان الجائزة ديت يعني ايه عادي جدا زي ورقة طعمية خدها من اي حد يعني
لكن عموما عند الناس دي حاجة كبيرة آآ كان مشغول بالحضور حتى اخر نفس في حياته كان عنده آآ يعني نفسية مش قادر يتحمل ابدا خمول الزكر وخلاص بقى سقط حاجبيه
وعنده شيخوخة وحصل شيخوخة للموهبة اللي كانت عنده لكن برضو كان عنده كل شوية يكتب ويحاول كل فترة ينزل قصة جديدة لدرجة احد الخواص آآ عمل ايه بقى في يوم من الايام بيتكلم معاه
ففي مجلة نزلت قصة جديدة له فبيقول سألت مستبشرا اهي مكتوبة حديسة قال له لا قال له ممدودة حزينة ديت من الحاجات القديمة يعني قال له دي من الرصيد بين الحين والاخر ارسل قصة حتى يستمر الحضور
فقلت له هل يشغلك الحضور يا عم نجيب قال نعم سبحان الله اه ورغم ان هو خلاص لكن مجد آآ جايزة نوبل ده لا يكفي انه يشبع الغريزة ان هو لا لا لو كان لابن ادم واديان من نبل
نتمنى السالس ولا يملأ فاه الا التراب فبيكون سبحان الله عنده وعلى فكرة بقى الجماعة فيه كليات مشكلتها بتعزز الوجاهة دي والصدارة دي وينسى الانسان الرضا الفسيح انك تكون وجيه عند الله
وجيها عند الله ما يركزش في النقطة دي. عاوز يبقى وجيه عند فتلاقي اصلا في كليات بتصدر لك كل اللي بيدخل اعلام ده الله يعينه بقى ليه؟ لان هو يعني انت انت داخلة فين؟ انت رايحة فين؟ خدي دراستي تعالي. انت رايح فين
افهم يا حبيبي هو اي كلية كده مجموعة حجابك بتخش كده وخلاص وبعدين ميزة الناس اللي بيبقوا جايبين مجاميع قليلة دول انا قلت لكم في المحاضرة احنا الوصية بتاعة السانوية ان عندهم مميزات من ضمن المميزات ان هو حر
عنده كزا اختيار الاكن اللي جايب تمانية وتسعين ونص ده ما عندوش الا اختيار واحد لكن لازم يوهموهم ان هم احرار نرجع ان ان الانسان بسبب شهوات خفية تلاقيه مش عارف يسلم قلبه
فتلاقي ان في حقد اقول لكم على حاجة وحده ابنها جايب ستة وتمانين في المية زعلت جدا ده مسال انا ما عرفش يا جماعة عشان ما فيش حد يبقى باعت لي سؤال ويقول لي ده راحي قال انا والله ما اعرف حد فيما ازكر يعني جايب ستة وتمانين في المية
فالمهم ايه هو جايب ستة وتمانين في المية اود زعل ووالدته زعلانة والناس متضايقة. كله امال ايه يعني كآبة في البيت وبقى وديته فتحة على الجروب وقعد عمال تتابع ده ايمن ابن عمتها
جايب واحد وتمانين ده هدير بنت خالته جايبة ستة وسبعين ده اربع بنات كانوا الاوائل دايما في المدرسة بتاعة الراهبات ما فيش واحدة منهم عدت التمانين. ده مش عارف ايه كوفا كله وقع
فدخلت تقول له يا حاج ده بنتك من الاوائل ده هدير ده كزا ده مش عارف ايه كزا فيفرح صح واتبسط اتبسط بمصايب غيره مبسوط بمصايب غيره فده انسان المفترض كان يتألم لانك حب لاخيك ما تحب لنفسك يا سيدي
مش كنت مفترض تتألم يا سبحان الله وقلنا ان نعمل كده ان سبحان الله من من من التحديات عند الدكاترة من التحديات عند الدكاترة زي الجامعة بتوع الاسنان الجماعة بتوعة الجراحة الجماعة بتوعة اي حد بقى بيعمل عمليات ويفرتك
من اشكالاتهم من التحديات اللي عندهم ان ربنا جعل رزقهم في متاعب غيرهم بالام غيرهم في الالام بتاعة غيرهم هو كده ربنا فهو واحد يقول له يا دكتور انا ضرسي واجعني
هو عارف طبعا ان هو ايه خلع ضرس او طربوش ده مسلا بياخد رقم وهو مزنوق عشان دخلة المدارس فعاوز يدخل بنته المدرسة وعاوز يدفع القسط فالناس دي جاية فهو بيقول له طب هنعمل كده بس بسرعة كده ايه
اشعة كده على الحتة ديت ونفسه يبقى ايه ان يجي له حد تقويم يجي له حد طربوش يجي له حد خلع يجي له حد اي حاجة ليه؟ عشان تفرق شوية في السعر
طب انت فعلا بتبقى دي نيتك ولا بتبقى امنيتك ان اللي داخل ده يا رب ما تكون عنده حصوة يا رب هو كده كده هيجي لك حد عنده حصوة لكن انت بتبص لها ازاي
لو قلبك ساجدين تجاه المسنين هتقول ايه؟ ان شاء الله مش هتكون حصوة يا راجل ده انت عاوزها تبقى حصوة عشان نخش في العمليات ونقلب بقى وناخد ماديات سبحان الله
فالقلب السليم هو الذي سلوم من الشرك والغل والحقد والحسد حسد قاعدة بقى تشوف ده هو ربنا قال لك وفي زلك فليتنافس وفي زلك في الحاجات ديت انت اللي هتتنافس فيها
هتتنفسي اصل فرح فرح شوشو كان حاجة طلقة. فاحنا لازم نعمل الفرح مع مش عارف ايه. نعملها لولو دي تبقى فرح مختلف تماما. ليه سوسو بنت عمتها هيبان لهم لأ احنا لازم نبقى عندنا سكة تانية
الحسد والشح والكبر وحب الدنيا والرياسة يقول لك القلب بقى سلم من كل افة تبعدهم عن الله ومن الله وسلم من كل شبهة تعارض خبره مش كل شوية وليه ربنا قال وليه ربنا قال يتعامل مع نصوص الله كنصوص الخلق؟ فبيتعامل بطريقة الندية
لا تجعلوا لله اندادا. ما ينفعش تتكلم بالطريقة دي ومن كل شهوة تعارض امره وسلم من كل ارادة تزاحم مراده وسلم من كل قاطع يقطع عن الله ربنا يعافينا والله
كده وتبتل فكرة التبطل دي ان يكون عندك انقطاع لله عندك خلوات تبتل وسلم من كل قاطع يقطع عن الله. والخلوات يا جماعة مش شرط تبقى خلوات عن الخلق. الخلوات لا يشترط ان تخلو عن الخلق. لكن
يهنينا جدا ان تنفرد بالله الخلوة هي ديت عادي جدا انا ممكن اكون معك وانا في خلوات مع الله سبحانه وتعالى وانا في وسطيكم كلكم وانتم قاعدين بنهزر وبنلعب وبتاع بس انا قلبي فين
فهذا القلب السليم في جنة معجلة في الدنيا معجون سبحان الله في الجنة وفي جنة البرزخ وفي الجنة يوم المعاد ولا تتم له سلامته مطلقا حتى يسلم من خمسة اشياء. ايه هم بقى
ده اللي هنعرفه المرة الجاية ان شاء الله. فاسأل الله ان يسلم قلوبنا وقلوبكم واشرح صدورنا وصدوركم ويمتعنا واياكم متاعا حسنا واسأل الله سبحانه وتعالى لي ولكم حسن العمل وحسن الخلق وحسن الختام. اقول قولي هذا واستغفر الله لي ولكم